Mazda MX-30

Mazda MX-30 (2020–) er en elektrisk bil fra japanske Mazda. Det var Mazdas første elbil-modell på markedet. Bilmodellen ble lansert i Japan i 2019, og ble introdusert på det norske bilmarkedet i 2020.

I utseende og størrelse minner den om bensinbilen Mazda CX-30, men MX-30 har en liten elmotor på omkring 140 hestekrefter som brummer falskt. Den har batteri på 35,5 kWh som gir rundt 200 kilometer rekkevidde. til en startpris i 2020 på 250 000 kroner. Bakdørene er hengslet i bakkant, som på Mazda RX-8, og midtkonsollen kan leveres med kork.

Etter en oppdatering i 2022 ble brummelyden annerledes og ladingen forbedret. Våren 2023 lanserte man hybridvarianten R-EV med 0,83 liter wankelmotor på 74 hestekrefter som lader et noe mindre elektrisk batteri på 17,8 kWh som gir tre gang så lang rekkevidde, nemlig  600 kilometer.

Referanser

MX-30
Bilmodeller introdusert i 2020
Elbiler